open-index/open-wikipedia-markdown huggingface dataset:
Parcu nazziunali

Nu **parcu nazziunali** è na zona naturali prutiggiuta. Nta l'Italia, sunni ddi banni di particulari ntiressi naturalìsticu chi riflèttinu ditirminati criteri stabbiluti pi liggi.

## Vuci currilati

* Ecoturismu

## Lijami di fora
(pi talianu)
* Parks.it - lu purtali dî parchi taliani
* Parchi nazziunali d'Italia

Catigurìa:Turismu
Claudiu Rinaudu

**Claudiu Rinaudu** (Palermu, 1932 - ) è nu scritturi sicilianu chi scrivi n sicilianu e pi napulitanu. 

Era unu di funnatura dû cìrculu culturali:  *[[Giacomo Giardina]]*, di Bagarìa.  È macari nu membru di l'ANCIS Assuciazzioni Ntirnazziunali.

Havi vinciutu premi pî soi puisìi. Scrivi canzuni, drammi e puisìi umurìstici, comu si vidi dî dui asempi ccasutta. Tra li soi òpiri pubbricati, s'attròvanu:  *Pinsannu Pinsannu* (1997); *U Lampiuni* (1998); e *2000 Risate* (2000).

Sti dui asempi siquenti n'ammùstranu la sò dirizzioni còmica.

## Asempi
*Anonima*
:Di li sirici  a li vinti va circannu sticchi tinti
:di li vinti a li trenta, sempri tisa, mai lenta
:di li trenta a li quaranta, pari 'n jaddu, sempri canta
:di li quaranta a li cinquanta, fissa l'omu ca sâ vanta
:di li cinquanta a li sissanta, si l'annaculìi, tranta
:di li sissanta a li sittanta, s'arritira a vita santa
:di li sittanta a l'uttantina, pari u coddu dâ jaddina
:si a novanta po' arrivari, servi sulu pi pisciari
:e si poi arriva a centu, è na ciaramedda senza ventu.

*Scenza Sicula*
:La midicina pi campari a longu,
:si chiama parra picca ntà stu munnu;
:stu farmacu va priparatu ncasa,
:senza bisognu di la cassa mutua.

:Si pigghia anticchia di nun ti ntricari,
:una sbrizzidda di cu ti ci mmisca,
:una manata di nun sacciu nenti,
:si metti nta la tazza, s'arrimina.

:E l'hai a pigghiari sempri ogni matina,
:cu stu dicottu nni canusciu a unu,
:nenti di menu ca campò cent'anni.

:-Ma comu potti fari? Zu Giuvanni?
:arrè vi l'haju a diri? Don Totò?
:stetti mutu e si fici i cazzi sò.

## Rifirimenti


Rinaudu, Claudiu
Rinaudu, Claudiu
Ittassi sangu ru cuori

Modu di diri terribbili usatu chiossài a Paliemmu e pruvincia. Si dici quannu si volu augurari una brutta fini o pissinu la morti a coccherunu. Certi voti, e la cosa fa arrizzari li carni, lu putiti sentiri diri puru a na matri ca voli rimproverari a so figghiu o a na soru ca macari si sciarriò pi fissarìa cu so frati. Nzomma è na frasi schifusa ca nuddru avissi mai a usari.
Giuseppi Scandurra

**Giuseppi Scandurra** (Catania, 1877 - 1966) è nu scritturi sicilianu chi scrivìu pi sicilianu. 

A l'etati di trìdici si nni jìu a travagghiari la terra, nu pirìudu duranti cui si canusci na carusa chiamata «Rusidda» o «Rosa».  Idda addiventa la sò musa, e iddu veni canusciutu comu lu *pueta cuntadinu*.

Nu libbru dî soi puisìi chiamatu *Natura e sintimentu* vinni pubbricatu ntô 1951.  Cunteni sta puisìa chi ammùntua sta *Rosa*.

## Asempiu
*Mi Veni A Menti*
:Mi veni a menti, quannu di matina,
:ccu lu suli affacciatu di livanti,
:c'ancora si videva l'acquazzina
:riddutta comu sbrizzi di brillanti.

:Ju caminava, e camina camina
:passannu di lu ciumi ranti ranti,
:l'ummira mia 'ntra l'acqua cristallina
:m'era cumpagna e mi tirava avanti.

:Quannu tra canni e salici arrivai,
:l'ummira mia si spersi frunni frunni
:e senza cumpagnia sulu ristai.

:Dicennu: Rosa venimi e mi trovi
:macari ca ti parru e non rispunni
:macari ca pri l'ummira ti movi.

## Rifirimenti


Scandurra, Giuseppi
Aversa

thumb|300px|Cattiddrali.
Aversa è nu cumuni dâ pruvincia di Caserta. Havi na pupulazzioni di  53'369 abbitanti. 

## Storia
Ntô XI sèculu fu la prima basi d'azzioni dî nurmanni. Rainulfu Drengot ntô 1030 divintàu lu primu cunti di Aversa.

Catigurìa:Cumuni dâ pruvincia di Caserta
Aschenazi

**Aschenazi** (o **Aschenez**) è, nnâ tradizzioni mitulòggica riggina, nu pirsunaggiu a cui è attribbuuta la funnazzioni dâ citati di Riggiu Calabbria.

Veni idintificatu cu **[[Askenaz]]**, citatu nnâ Bibbia (Gènisi, 10, 2-3), figghiu di Gomer ô sò turnu figghiu di Iafet e duncu proniputi di Nuè. Nnâ tradizzioni rabbinica di Askenaz dirìvanu unu dî dui principali gruppi ebraici attuali, l'Ashkenaziti.

## Vuci currilati
* Storia di Riggiu Calabbria

Catigurìa:Storia dâ Calabbria
Storia di Riggiu Calabbria

La millinaria **Storia di Riggiu Calabbria** accumenza di l'urìggini mitulòggica chi chi va narreri ô 2000 a.C. prima  dâ stabbizzazzioni di na culonia greca ntô sèculu VIII a.C.  Fu na ciurenti citati dâ Magna Grecia e succissivamenti alliata cu Roma. Poi fu una dî granni metròpuli dû Mperu bizzantinu e fu sutta li saracini, li nurmanni, li svevi, l'angioini el'aragunisi. 

Fu tuccata di nu gravi tirrimotu ntô 1783. Fici parti dû Regnu di Nàpuli e dû Regnu dî Dui Sicili e passò nfini ô Regnu d'Italia. 

Ntô  1908 fu distruduta di n'àutru tirrimotu tirrìbbili, e fu ricustruita 'n èbbica liberty ma poi parzialmenti danniggiata dî bummardamenti dâ secunna guerra munniali. 

## Vuci currilati
* Riggiu Calabbria
* Magna Grecia e Museu Nazziunali dâ Magna Grecia
* Culonna di San Paolu

Catigurìa:Storia dâ Calabbria
Petru Floridia

**Petru Florida** (Muòrica, 5 di maju 1860 – Nova Jorca, 16 di austu 1932) fu nu cumpusituri, pianista, diritturi e maistru di mùsica sicilianu.

Fu lu figghiu di Francescu Floridia e Anna Maria Napulinu Floridia.  Ricivìu ‘n reda di sò matri lu tìtulu di Baruni Napulinu di San Silvestru.

Studiau lu pianu sutta  Cesi e Paulu Serrau, e cumpusizzioni sutta Lauru Bossi, ô Cunzirvatoriu di San Petru a Majella a Nàpuli.  Quarchi annu doppu studiau cu Hans von Bulow.

Addamentri ca fici studenti pubbricau certi cumpusizzioni pi piano chi àppiru anticchia di successu.  Ntô 1882 scrivìu la sò prima òpira:  *Carlotta Clepier* a Nàpuli.  Vinni laudata, ma iddu nun s’arristau suddisfattu, e nfini abbruciau la partitura musicali e si turnau ‘n Sicilia pi cuntinuari chî soi scoli. 

Duranti 1885 e 1886 sunau ê cuncerti comu nu pianista e dû 1888 ô 1892 nzignau la mùsica ô Cunzirvatoriu di Palermu.  Ntô 1889 vincìu lu premiu dâ Sucitati dû Quartettu di Milanu pi na sinfunìa chi vinni prisintata ntô 1904 a Zùricu.

Ntô 1904 accittau na pusizzioni comu maistru di mùsica e cumpusituri a Nova Jorca, unni arristau pû restu dâ sò vita, rifiutannu quarchi ufferta pi turnari ‘n Sicilia.

## Rifirimenti
* *Sicilia Parra*, Vulumi XVII, No. 2, Mmernu 2005.

Floridia, Petru
Floridia, Petru
Purtali dî tradizzioni dâ Sicilia:sprissioni (A)

**Arritorna ô [[Purtali dî tradizzioni dâ Sicilia]]**

Ccà  sutta  s’attròvanu , spartuti  pri  òrdini alfabbèticu, nu pocu di sprissioni tìpichi siciliani e modi di diri.     

## <div style="float:center; position:relative; font:normal small-caps 40px/40px sans-serif"><span style="color:red">'''A'''</span></div>

Catigurìa:Tradizzioni dâ Sicilia
Catigurìa:Sprissioni siciliani
Cumminzioni Ntirnazziunali dû Loppiu

La ** Cumminzioni Ntirnazziunali dû Loppiu**, cunfirmata a Den Haag lu  23 di jinnaru, 1912, fu lu primu pattu pû cuntrullari dâ droga. Li Stati Uniti chiamaru â cunfirenza, ammitannu li 13 nazzioni dâ Cummissioni Ntirnazziunali dû Loppiu ntô 1909 a Shanghai, Cina. Stàvanu arrispunnennu â critica accriscenti pi quantu riguardava la vìnnita dû loppiu. Lu pattu vinni cunfirmatu dî Girmania, Stati Uniti,  Cina,  Francia, Regnu Unitu, Italia, Giappuni, Paisi Vasci, Persia, Portugallu, Russia, e Tailandia. 

La Cumminzioni vinni applicata ntô 1915 dî Stati Uniti, Paisi Vasci, Cina, Honduras, e Norveggia. Appi n'applicazzioni munniali ntô  1919 quannu vinni ncurpurata ntrô Trattatu di Versailles.

Na Cumminzioni rinnuvata era cunfirmata lu 19 di frivaru, 1925, chi s'applicau dû 25 di sittèmmiru, 1928. La Cumminzioni era succiduta d'una nova ntô   1961.

## Lijami di fora
*Opium Museum (pi ngrisi)

Catigurìa:Droghi
Catigurìa:Diprumazzìa
Catigurìa:Liggi
Storia amministrativa dâ Calabbria

La Calabbria, puru siddu è fàcili difinìrila dû puntu di vista giogràficu, nnâ storia nun fu mai unita a causa dî diffirenzi linguìstichi e dî divisioni amministrativi.

Nzinu a l'unitati d'Italia nun si parrava dâ *Calabbria*, ma dî *Calabbri*. Asistìa tuttavia lu tìtolu di *[[Ducatu di Calabbria|Duca di Calabbria]]*, chi attesta l'asistenza dâ dinuminazzioni gìografica.

## Èbbica rumana
Li rumani cunquistaru la riggiuni 'n parti cu guerri, in parti cu trattati e allianzi versu lu sèculu III a.C.  Sutta lu mperu rumanu la Calabbria facìa parti dâ pruvincia di *Lucania et Brutium*, lu quali cuvirnaturi avìa locu a *Rhegium* (Riggiu Calabbria). La *Regio III* cumprinnìa tutta l'attuali Calabbria, granni parti di l'odierna Basilicata e dâ pruvincia di Salernu miridiunali.

## Èbbica bizzantina

Versu lu sèculu VI li Bizzantini sparteru li tirritori miridiunali pi dui zoni:
# *[[Languobbardia (thema)|Thema di Langubbardia]]*, cu capitali Bari;
# *[[Ducatu di Calabbria|Thema di Calabbria]]*, cu capitali Riggiu.

Funnaru dunca lu *Thema (o Ducatu) di Calabbria* e ntô 909 Riggiu, chi nni era la capitali, addiventa lu centru amministrativu di l'Italia miridiunali. Duranti stu tempu Riggiu addiventa macari la sedia episcòpali dû Ducatu, e duncu *Metròpoli dî possessi bizzantini di l'Italia miridiunali*.

## Vuci currilati
* Brutium
* Regio III Lucania et Bruttii
* Ducatu di Calabbria
* Fatti di Reggiu

Catigurìa:Storia dâ Calabbria
Loppiu

Lu **loppio** (o **lloppiu** o **oppiu**) è nu stupifacenti attinutu ntagghiannu li càppisuli nun maturi dû *[[Papaver somniferum]]* e arricugghiennu la linfa chi suda, chi poi veni lassata quaggiari a lu straventu 'n na rìsina scura chi veni mpastata 'n *pani* di culuri brunu, chi manna n'aduri ducignu e chi havi nu sapuri amaru.

## Etimoluggìa

Si usa assai nnî culturi dû livanti e mediurientali, sia pi usi curativi sia pi scopi rituali e ricriativi. Lu sò nomu diriva nfatti dû grecu *òpion* (sucu), traduciutu poi 'n ebraicu comu *ophion*. 

La palora siciliana «loppiu» diriva di la forma forsi cchiù canusiuta, «oppiu», cu la crasi di l'artìculu «lu» (nu finòminu chi succedi ogni tantu). 

Di sta palora pigghiamu lu verbu: «alluppiari» chi signìfica: pigghiàrisi lu loppiu; mintiri lu loppiu nta na vìppita; addumiscìrisi cû loppiu; addumisciri nfunnu (puru senza loppiu); e l'amministrazzioni dâ droga pi nun fari sèntiri duluri duranti n'opirazzioni di lu chirurgu. Comu nu scherzu, «alluppiàrisi» si pò usari pi significari «mbriacàrisi».

## Ntâ littiratura siciliana
Di *[[Don Chisciotti e Sanciu Panza]]* 
:trova, comu si fussi alluppiata,
:la genti a cui lu sonnu ci cumparti

## Vuci currilati
* Cumminzioni Ntirnazziunali dû Loppiu

## Rifirimenti


## Lijami di fora
* Loppiu, murfina e eruina
Miletu

*Miletu, cità dâ Calabbria, chi pi nu certu tempu fu la sedi dâ curti di Ruggeru di Autavilla.
*Miletu, cità di l'Asia Minuri, unni grazzi a Taleti nascìu la filosufìa.
Antuninu Provinzanu

**Antuninu Provinzanu** (Casteddammari, 24 di giugnu 1944 – ) è nu pueta sìculu-miricanu.  Campa a Nova Jorca, Stati Uniti.  Ntô 1995 pubbricau nu libbru dî soi puisìi:  *Vinissi...* (Legas, Brucculinu).  È vici-prisidenti di l'organizzazzioni sìculu-miricanu:  Arba Sicula.

Stu puema n'ammustra lu sò stili umurìsticu tìpicu:

*Innu a la Ficurinnia* 
:Iu ti vogghiu tantu beni
:picchì tu si nzuccarata,
:ma picchì si spini teni?
:Non voi essiri tuccata?

:Ma lu sai chi fazzu iu?
:Iu ti spuogghiu nura nura,
:e mi carma lu disiu
:si sta vucca t'assapura.

## Rifirimenti


Catigurìa:Littirati siciliani
Catigurìa:Nasciuti ntô 1944
Cannatieddu

**Cannatieddu** è nna lucalità di mari 'n territoriu di Girgenti, situata tra San Liuni, principali lucalità di mari dâ città, e Zingareddu. Nni pressi di sta località c'è a foci dû ciumi Naru.

catigurìa:Frazzioni dâ pruvincia di Agrigentu
San Liuni (frazzioni)

**San Liuni** è a principali lucalità barniari dâ città di Girgenti, è situata a picca chilometri dâ città stissa ed è abitata principarmenti ntô piriudu estivu, quannu gran parti dâ vita diurna e notturna dâ città si trasferisci a mari, è molto frequentata videmma dî picciotti dî paisi vicini a Girgenti pî so spiaggi e pî so lucali ntî spiaggi.
Avi videmma un porticciolu turisticu ca veni usatu pî barchi dî turisti e dî residenti.

Catigurìa:Girgenti
Catigurìa:Frazzioni dâ pruvincia di Agrigentu
Valli dî Templi

.
A **Valli dî Templi** di Girgenti è un vastu parcu archeologicu ca si sviluppa a sud dâ città stissa, fra iddra e u mari. Si trovanu intra stu parcu diversi reperti di l'età greca ed in particulari i resti di tri templi costruiti appuntu dî greci, funnatura dâ città. U tempiu conservatu miegliu è u **Tempiu dâ Concordia** ca avi ancora tutti i colonni, u timpanu e a costruzioni interna ca ospitava a cella fulcru veru e propriu dû tempiu.

A Valli, anzemmula câ città di Girgenti, è splendidu parcoscenicu dâ sagra dû miennulu 'n ciuri ca si celebra ogni annu nna città e vidi ospiti diversi gruppi folkloristici provenienti di tuttu u munnu.

## Talìa puru
*Akragas
*Efebu di Girgenti

Catigurìa:Girgenti
Zingareddu

**Zingareddu** è nna lucalità di mari in territoriu di Girgenti, arresta ancora abbastanza incontaminata e anchi siddru a spiaggia unn'è facilissima di raggiungiri si po godiri di un bieddru mari pulitu. Nni vicinanzi di Zingareddu ci su Cannatieddu a ovest e Punta Bianca ad est.

Catigurìa:Girgenti
Punta Bianca

**Punta Bianca** è nna lucalità di mari ntô trattu di costa tra Girgenti e Parma di Muntichiaru propriu nnu trattu di costa 'npacciu a Naru. Avi a particularità d'essiri costituita d'unu spuntuni di roccia argillusa bianca, sempri nna pruvincia di Girgenti si po truvari n'antra località cu a stessa particularità, a Scala dî Turchi tra Realmunti e Portu Empedocli. E' abbastanza difficili di raggiungiri, pi putiricci arrivari è quasi indispensabili aviri un fora strata.
Scala dî Turchi

thumb|right|275px|Un trattu dâ Scala dî Turchi affuddrata di turisti duranti u piriudi estivu.
A **Scala dî Turchi** è nna località balneari di Realmunti 'n pruvincia di Girgenti, è chiamata accussì picchì avi a caratteristica d'essiri fatta di petra bianca ca u vientu e u mari modellaru cu nna puocu di scaluna. Stu puostu offri nnu spettaculu assà particulari, propriu pî so caratteristichi. Un trattu di costa fattu cu u stessu tipu di petra bianca è Punta Bianca, tra Girgenti e Parma di Muntichiaru 'mpacciu a Naru.

Catigurìa:Giugrafìa dâ pruvincia di Girgenti
Dirittu dû travagghiu

Lu **dirittu dû travagghiu** è chidda banna dâ leggi taliana ca si òccupa di argumenti e normi rilativi ô travagghiu dî òmini dintra tutti li sò aspetti, dâ reulamintazzioni dî cuntratti nzinu a li normi rilativi â sicurezza e â saluti dî travagghiatura.

Catigurìa:Jussu
Lina La Mattina

**Lina La Mattina** (Palermu, 13 di frivaru – ) è na scrittrici siciliana chi scrivi pâ majuranza pi sicilianu.  

Lu sò primu libbru dî soi puisìi era ntitulatu:  *Chiddu Ca Nun Si Vidi*; lu secunnu:  *Na Vuci A La Scurata*. 

## Asempi
Lu primu asempiu dâ puisìa di La Mattina renni omaggiu ô sò amicu littirariu, Gnazziu Buttitta, chi la scrissi dui jorna doppu ca murìu. Si chiama simpricimenti:  *A 'Gnaziu Buttita*.  Lu primu versu:

:'Gnaziu, ti vitti ajeri
:e mentri chiancennu ti vasava li manu
:'ntisi 'na vuci:
:eri tu, assittatu sutta lu cèvusu
:e mi parravi, mi cuntavi, m'insignavi,
:eri tu, abbrazzatu a l'amanti
:ca ti rideva dintra l'occhi,
:eri tu, mentri acchianavi la scala
:arrampicata a lu muru e t'appuiavi
:a lu cori d'Ancilina pri nun cadiri.

Stu secunnu asempiu, *Lu suli*, n'ammustra nu trattamentu mmagginativu di na cosa ca videmu ogni jornu.    Li primi tri righi:

:Lu suli 'ntricanti comu l'occhi
:ma cchiù di 'na fimmina
:senza chiavi trasi d'ogni porta.

## Rifirimenti


Catigurìa:Littirati siciliani
Marcu Scalabrinu

**Marcu Scalabrinu** e nu pueta, saggista, tradutturi e linguista di Tràpani, Sicilia.  La sò puisìa è scritta pâ majuranza pi sicilianu.

## Asempiu
*Palori* , n'astrattu:
:Certi palori sunnu duri
:duri chiù di autri
:a ncrucchittari
:ntantu mi sconcicanu
:mi cunnucinu manu manuzza
:m'ammustranu mari e munti
:e universi trascinnenti
:e poi addimuranu
:s'annacanu tutti e scialanu
:si siddìanu e l'aju a priari.

## Rifirimenti


Scalabrinu, Marcu
Scalabrinu, Marcu
Diego Armando Maradona

**Diego Armando Maradona** (Lanús, Argintina, 30 di uttùviru 1960 – Tigre, 25 di nuvèmmiru 2020) era nu diriggenti, allinaturi e jucaturi di palluni argintinu, di rolu centrucampista, campiuni dû munnu ntô 1986 e vicicampiuni ntô 1990.

Canusciutu comu *El Pibe de Oro* (Lu carusu d'oru), era d'urìggini talianu-cruati e guaraní; è cunziddiratu unu dî megghiu jucatura dâ storia dû palluni. 

Maradona
Maradona, Diego Armando
Maradona, Diego Armando
Johannes Kepler

**Johannes Kepler** o **Kepleru** (27 di dicèmmiru 1571 - 15 di nuvèmmiru 1630) fu 'n astrònumu assai mpurtanti. A iddu sunnu duvuti li 3 liggi dû muvumentu dî pianeti dû sistema sulari: affirmau chi li pianeti discrivunu n'orbita a forma di ellissi unni lu suli è unu dî dui foca (prima liggi di Kepleru); chi li àrii spazzati di nu corpu cilesti 'n òrbita tornu tornu ô suli sunnu li stissi pi li stissi tempa (secunna liggi di Kepleru), e chi lu cubbu di lu semiassi maggiuri di l'òrbita di nu corpu cilesti è 'nversamenti prupurziunali ô quatratu dû tempu di rivuluzzioni (terza liggi di Kepleru). Pi lu sò travagghiu usau li misuri assai accurati di l'astrònumu Tico Brahe.

Kepleru
Kepleru
Kepleru
Corrado Alvaro

**Corradu Alvaru** nasce a San Luca, 'nu paise d'a parte d'u mare jonio a ri piedi de l'Aspromunte, a ra provincia de Reggiu Calabria. Primu 'e sie figli de 'ntoni, maestru elementare, e de 'ntonia Giampaolo, figlia 'e proprietari 'e terre.

A jennnaru d'u 1915 parte militare pe cummattere a Prima guerra mondiale, e l'assegnanu a nu reggimientu d'a fanteria a Firenze. 

Feritu vicinu San Michele d'u Carsu, a settembre d'u 1916 va a Roma duve comincia a scrivere a u "Resto del Carlino", pue quannu ne diventa redatture, si ne va a Bologna. L'8 aprile d'u 1918 se spusa cu na bolognese: Laura Babini.

U 1919 va a Milano cumu collaburature d'u "Corriere d'a sira". 'U stessu annu se laurea in Littere a ra Università de Milano. 'U 1921 diventa currispondente de Parigi de "Il Mondo" de Giovanni Amendola.  intra 'u stessu periudu comincia na collaborazione cu "La Stampa", chi tranne n'interruzione d'u 43 a ru 47 continua sinu a ru 1952. 
'U 1925 firma 'u  Manifesto di 'ntellettuali antifascisti de Benedittu Croce.

U 1928 è a Berlinu duve fa u giornalista; torna all'Italia 'u 1930, pue va  a ra Turchia (1931) e a ra  Russia (1935) duve continua a fare 'u giornalista cume 'mmiatu de "La Stampa".

Scrive  puru pe a rivista Omnibus 'e Longanesi, diversi articuli supra a  rivoluzione d'ottobre d'u 1917. Collabura, puru si un d'è scrittu a ru partitu fascista, a ru Popolo di Roma.

A jennaru d’u 1941 torna pe l’urtima vota a San Luca pe  ru luttu d’u patre. Va però cchiù vote  a Caraffa del Bianco pe  trovare ‘a mamma e ru frate Massimu, parracu d’u paise.

D‘u 25 lugliu a ru 8 settembre d’u 1943 è direttore d’u “Popolo de Roma”. Cu l'occupazione tidesca d’a città, scappa a Chieti, cu ru nume fauzu de Guidu Giorgi.

‘u  1945 fa ‘u Sindacato Nazionale Scritturi, cu Libero Bigiaretti e Francesco Jovine, e tene a carica de segretariu sinu a ra morte.

U 1947 è direttore d’u Risorgimento de Napuli ma, lassa subbitu  pecchì  dice ca cumu uominu ‘e sinistra  ‘un po dirigere  ‘nu giornale liberale.

u 1951 vince ‘u premiu Strega cu  "Quasi una vita".

U 1954, tene nu  tumore e se fa operare. Ma ‘a  malatia  ‘u piglia puru a ri purmuni  e more a  ra casa sua a Roma  l'11 ‘e giugnu d’u  1956.

Corradu Alvaru è cruivicatu  a ru campusantu de  Vallerano (Viterbo). 

## L'opera

# Poesie grigioverdi (1917)
# La siepe e l'orto (1920)
# L'uomo del labirinto (1926)
# L'amata alla finestra (1929)
# Vent'anni (1930)
# Gente in Aspromonte (1930)
# L'uomo è forte (1938)
# Incontri d'amore (1940)
# L'età breve (1946)
# Lunga notte di Medea (1949)
# Quasi una vita (1950) ( premio Strega 'u 1951
# Il nostro tempo e la speranza (1952)
# Un fatto di cronaca (1955)

Alvaro, Corrado
Alvaro, Corrado
Alvaro, Corrado
Alvaro, Corrado
Chiara Strazzulla

**Chiara Strazzulla** (Augusta 15 di giugnettu 1990) è una scrittrice siciliana.

## Biografìa
S'affirmau a 17 anni ntô 2008 cu *Gli eroi del crepuscolo*, nu libbru *fantasy* pubbricatu pi Einaudi chi vinnìu 40.000 copi. Ntô 2009 pubbrica, sempri pi Einaudi, *La strada che scende nell'ombra*. Attuarmenti vivi a Pisa.

## Òpiri
*  *Gli eroi del crepuscolo*, 2008
*  *La strada che scende nell'ombra*, 2009
*  *Il rocchetto di madreperla*, 2015

Strazzulla, Chiara
Strazzulla, Chiara
Strazzulla, Chiara
Sichuan

Lu **Sichuan** è na riggiuni muntagnusa dâ Cina nun arrassu dû Tibet. Canusciuta pi èssiri la zona di abbitazzioni dû panda giacanti, lu Sichuan trasìu tristimenti ntâ cronaca pi nu tirrimotu ca ntô 2008 fici circa 80'000 morti.

Catigurìa:Cina
Robert Falcon Scott

**Robert Falcon Scott** (1868–1912) fu n'ufficiali d'a marina ngrsi e espluraturi chi cumannau dui spidizzioni 'n Antàrtidi, la prima tra lu 1901 e lu 1904 e la secunna tra lu 1910 e lu 1912. Nti sta secunna spidizzioni arriniscìu a agghicari ô polu sud, ma s'accurgìu chi Roald Amundsen l'avìa pricidutu. Ntô viaggiu di ritornu, Scott murìu di fami e di friddu.

Scott, Robert Falcon
Scott, Robert Falcon
Scott, Robert Falcon
Polu Sud

Lu **Polu sud** è lu puntu dâ Terra o àutru corpu cilesti â 90 gradi di latitùddini. Lu polu sud dâ Terra s'attrova n'Antàrtidi, e fu spluratu ntô 1911 pi la prima vota di Roald Amundsen. L'esprissioni polu sud, chi dipenni sulu dî cuurdinati giografichi si pò puru rifìriri ô puntu a 90 gradi di latituddini sud di àutri corpi cilesti comu la luna Marti o lu suli.

Catigurìa:Giugrafìa
Mari di l'Arcipèlacu

Lu **Mari di l'Arcipèlacu** (finlannisi: *Saaristomeri*; svidisi: *Skärgårdshavet*) è na parti dû Mari Bàlticu tra lu Golfu di Bothnia e lu Golfu di Finlandia, dintra l'acqui tirrituriali dâ Finlandia. Veni cunziddiratu lu cchiù granni arcipèlacu dû munnu pi quantu riguarda lu nùmmuru d'ìsuli, binchì  l'ìsuli stissi sunnu nichi e s'attròvanu una vicinu a n'àutra ntra n'aria limitata. Lu mari giru giru nun è funnatu e li varchi granni nun ponnu navicari ê canali.

## Gioluggìa

Lu Mari di l'l'Arcipèlacu  nn'havi na granni summa d'ìsuli.  Lu nùmmuru pricisu addipenni â difinizzioni dû tèrmini «ìsula», la grannizza si vari di gruppi di rocci finu a l'ìsuli abbastanti granni chi cci s'attròvanu li paiseddi.  Cci nni sunnu 257 ìsuli cu n'aria cchiù granni di 1 km2, mentri lu nùmmuru d'ìsuli cchiù nichi di 0,5 ha s'arriva a 18.000 circa.

## Lijami di fora
* Southwestern Archipelago National Park
* Turku Archipelago
* Steamship s/s Ukkopekka cruise Naantali-Turku
* All guest harbors in the Archipelago of Turku and Aland
* A study about historical demographics in Finland (pi finlannisi)

Catigurìa:Svezzia
Catigurìa:Finlandia
Cirò (vinu)

Lu **Cirò** è nu vinu DOC calabbrisi, prudòttu ntâ riggiuni dî Cirò. Muntuvatu comu lu barolu dû sud, vari ducumenti attèstunu chi stu vinu era uffertu ê jucatura di l'Olimpiadi antichi. Lu cirò russu è prudottu chu racina *gaglioppu*; lu Cirò jancu, cu racina di tipu *grecu jancu*. Pò essiri prisenti puru trebbianu toscanu pi nu màssimu di 5% pû russu e 10% pû jancu. 

Catigurìa:Calàbbria
Catigurìa:Vinu
Barlaam

Lu nomu **Barlaam** si pò rifiriri a:
***[[Barlaam (nomu)]]** 
***[[Barlaam di Calabbria]]** - scritturi, tiulogu e matimàticu bizzantinu
Barlaam di Calabbria

**Barlaam di Calabbria**, o **Barlaam di Siminara** (Siminara, 1290 – Giraci, 1350) fu nu mònacu e tiulogu calabbrisi.

## Biografìa
Natu versu lu 1290, adirenti â Cresia greca, Barlaam fu prutagunista di na viulenta pulèmica contra ê mètudi ascètici e mìstici d'arcuni mònaci di l'Athos e dû sò sustinituri San Grigoriu Palamas.

Catigurìa:Calabbria
Catigurìa:Biografìi
Scizzia

A **Scizzia** currispunni a l'aria euro-asiàtica ca nni l'antichità, ntra u sèculu VIII a.C. e u sèculu II d.C. fu abbitata dâ pupulazziuni dî Sciti.

A so pusizziuni e a so 'rannizza canciaru nnô cursu dâ storia ma di sòlitu l'aria signalata di l'autura clàssici cunteni: 

* A steppa dû Pontu: Kazakhstan, Russia miridiunali e Ucraina urintali (abbitata dî Sciti di l'uttavu sèculu a.C.);
* L'aria dû Càucasu sittintriunali, cumprinziva macari di l'Azzirbaijan e dâ Giorgia; 
* Sarmatia, Ucraina, Bielurussia, Pulonia finu a l'Uceanu Sarmàticu canusciutu macari comu Mari Bàrticu; e
* U Sud di l'Ucraina câ zona dû vasciu Danubbiu e a Burgarìa, ripurtata macari comu **[[Scizzia Minuri]]**.

## Nnâ littiratura siciliana
Giuvanni Meli ammintuva sta riggiuni nnô so puema èpicu:  Don Chisciotti e Sanciu Panza.  Pi dàrini n'idea di n'abbintura chi sta p'accuminzari, cirtamenti chinu di difficurtati, Meli fici na rifirenna a nu locu luntanu, afflittu e abbannunatu.  P'accapari sta mmàggini, scrivìu:  
:Di la Scizzia gnilata era vinutu
:a cavaḍḍu a li negghi e li timpesti, 
:lu mmernu, vecchiu, rìggidu e ngriddutu, 
:'n cumpagnìa di li venti cchiù mulesti;

## Lijami di fora
* Bibbliografìa di Scythia

## Rifirimenti


Catigurìa:Giugrafìa
Catigurìa:Russia
Munnu

Lu **Munnu** è un nomu pû pianeta **[[Terra]]**, di nu punto di vista umanu, rapprisenta lu locu abbitatu di l'omu.

Supratuttu nta nu cuntestu metafìsicu, pò fari puru rifirimentu a ogni cosa rializzata ntâ rialtati, l'universu.

Lu tèrmini **Terra** fa rifirimentu ô pianeta comu na cosa fìsica, chi si pò distìnguiri di l'àutri pianeti e oggetti fìsici o metafìsici.

## Vuci currilati
* Terra
* Terra (pianeta)
* Universu

## Ntâ littiriatura siciliana
Di *L'Origini di lu Munnu* di Giuvanni Meli:
:chi ntra li suli labbra si tratteni,
:ma dannu qualchi signu chiattu e tunnu,
:esempli grazia, rigalari un munnu.
::...
:Nun c'eranu perciò senza lu Munnu
:oggetti chi alienanu e trattennu;
:Giovi stissu facìa lu vacabunnu
:senz'arti, senza parti, e jia scurrennu.

## Rifirimenti


Catigurìa:Scienzi dâ terra
Cacciaventu

Lu **cacciaventu** (*Falco tinnunculus*), chiamatu puru cristaredda, cerniventu, criviedda, tistaredda, sicarru, cuccareddu, cazzicavèntulu, è uno dî rapaci cchiù canusciuti nta l'Europa cintrali.

### Corporatura

Comu tutti li falconiformi, avi 15 vertibbri ntô coddu ca lu fannu capaci di furriari a testa di 180° e di taliari accutrufunati supra n'arvulu nzocchi avi a cacciari fino a 220 gradi senza cataminarisi. 

Li masculi jàprinu l'ali di 74 cm, li fìmmini di 78.

Spissu nu masculu pisa ncapu ê 200 grammi, na fìmmina 20 grammi chiussai. Lu pisu dî fimmini cancia a secunna di lu tempu: ntô pirìudu ca fannu l'ova arrìvanu nta li 300 grammi.

## Bibliografia
*
Ti vogghiu ô scanciari... ti vogghiu ô frijiri.

La sprissioni **"Ti vogghiu ô scanciari... ti vogghiu ô frijiri"** si usa ntô Catanisi quannu, capennu ca quarchi d'unu sta  circannu di fàriti na truffa, si pigghiànu contramisuri pi rènniri o pajari câ stissa munita.

## Urìggini dâ sprissioni
A la piscarìa di Catania un cristianu s'accattava lu pisci pajannu lu pisciaru cu sordi fàusi e, vidennu ca chistu nun si nn'arcurgiva, pinzava d'intra a iddu stissu: ***«ti vogghiu ô scanciari...»***  (rifirènnusi ê sordi fàusi); ma lu pisciaru s'avìa accurgiutu ca ssi sordi nun èranu boni e, mentri ca chiddu nun taliava, ci canciava lu pisci cu àutru ca nun era bonu e ca già accuminciava a fètiri e d'intra a iddu stissu pinzava: ***«ti vogghiu ô frijiri!»*** .

Catigurìa:Lingua siciliana
Catigurìa:Folklori
Catigurìa:Sprissioni catanisi
Catigurìa:Sicilia
Nantes

**Nantes** è na cità dâ Francia di circa 280000 abbitanti, situata ô nord dû paisi, ntâ Britagna, nfacci all'Ocèanu Atlanticu.

Catigurìa:Citati dâ Francia
Michel Mayor

**Michel Gustave Édouard Mayor** (12 di jinnaru 1942) è n'astrònumu svìzziru, chi travagghia all'ussirvatoriu di Ginevra. Divintau famusu ntô 1995 pi la scuperta lu primu di na seri di pianeta extrasolari, divintannu lu piunièri di tuttu nu ramu di l'atronumìa muderna. 

Mayor, Michel
Mayor, Michel
Mayor, Michel
Mia Martini

thumb|Mia Martini tra la fini di l'anni '70 e l'inizziu di l'anni '80.
**Mia Martini** nomu d'arti di **Domenica Berté** (Bagnara Calabra, 20 di sittèmmiru 1947 – Cardano al Campo, 12 di maiu 1995) fu 'na cantanti e cantautrici italiana. Vincitrici di diversi disca d'oru, è canusciuta pi canzuni comu *Almeno tu nell'universo* o *Gli uomini non cambiano*, canzuni chi la cunsacraru comu una dî megghiu cantanti italiani.

Martini, Mia
Martini, Mia
Martini, Mia
Brumbies

Li *[[Brumbies]]* sunnu na squatra australiana di rugby a 15 chi disputa lu *Super 14*. Basata a Canberra, la squatra pigghia lu sò nomu dî cavaddi sarvaggi chi càmpanu nnî vòscura vicinu a citati. Li Brumbies vìnniru furmati ntô 1996 pi furniri na terza franchiggia australiana a l'appena custituitu *Super 12* (ora *Super 1*4). A ddu tempu vinni dittu ca li Brumbies, cumprinnennu assai jucatura rifiutati di l'àutri squatri australiani, avìssiru avutu nudda spiranza di successu. Ma d'allora 'n poi hannu avutu majuri successu di tutti li squatri australiani, arrivannu cincu voti â finali e vincènnula dui voti, ùnica squatra australiana a riniscìricci.

Lu nomu *Brumbies* è lu plurali dâ palora ngrisi-austalianu Brumby, chi voli diri nu cavaddu sarvaggiu.

## Lijami di fora
* Situ ufficiali (pi ngrisi)

Catigurìa:Sport
Catigurìa:Australia
Mignanu Munti Loncu

**Mignanu Munti Loncu** è nu cumuni campanu di circa 3300 abbitanti situatu 'n pruvincia di Caserta. Ntâ storia è ricurdatu pi nu trattatu pi cui lu papa Nnuccenzu II ricanuscìu a Ruggeru II lu tìtulu di re, mittennu fini a deci anni di guerra ntô centru sud di l'Italia.

Catigurìa:Campania
Giovi

## Astronumìa
* **[[Giovi (astronumìa)]]** - Pianeta dû Sistema Sulari.
## Mituluggìa
* **[[Giovi (divinitati)]]** - Divinitati dâ riliggiuni rumana.
## Giografìa
* **[[Giovi (TR)]]** - Cumuni 'n pruvincia di Terni (Italia)
## Lingua siciliana
La parola siciliana **iovi**, **jovi** o **jovidìa** havi la stissa etimoluggìa e significa lu quartu .
Giovi (divinitati)

**Giovi** (latinu: **Iuppiter**, accusativu *Iovem*) era la divinitati suprema dâ riliggiuni e dâ mituluggìa rumana: diu latinu dû celu equivalenti a **[[Zeus]]** nnâ riligiuni greca e **[[Tinia]]** 'n chidda etrusca.

## Ntâ littiratura siciliana
Di *L'Origini di lu Munnu* di Giuvanni Meli:
:Giovi stissu facìa lu vacabunnu
:senz'arti, senza parti, e jia scurrennu
:ntra un vacuu senza tettu e senza funnu;
:illimitatu, orribili e stupennu;
::...
:A Marti lu sapìa priciputusu,
:Mercuriu latru, Vèneri carnali,
:'nzumma lu parti Giovi era 'mbrugghiatu
:cu tanti birbi chi vidiasi allatu.

## Rifirimenti


Catigurìa:Riliggiuni
Catigurìa:Mituluggìa
Granciu

Lu **granciu** è nu crustaceu di l'òrdini Decapoda (chi signìfica **deci pedi**),  dû nfraòrdini Brachyura.  Tipicamenti li granci hannu la cuda curta (grecu: *brachy* = curtu, *ura* = cuda). Pòrtanu nu duru esoschèlitru, e hannu nu paru di chelae. Si nn'attròvanu circa 6.000 speci.

## Ntâ littiratura siciliana
*Li Granci* di Giuvanni Meli:
:Un granciu si picava
:di educari li figghi,
:e l'insosizzunava
:'nsistennu: "V'aju dittu
:di caminari drittu".

## Rifirimenti
Zoofilia

**Zoofilia** (di lu grecu Ζῴoν (*zôon*, "armalu") e φιλία (*philia*, "tinnenza" o "amuri") veni a diri a passioni pi l'armali. Pirò di sòlitu cu sta palora si ìndica a tinnenza di chiddi ca cci piaci ficcari cu l'armali.

La zoofilia veni pinzata e muntuata 'n vari cuntesti. P'asempiu nnî barzilletti spissu li picurara fìccanu cu li pècuri.

Nnâ mituluggìa greca cci sunnu vari asempi, anzi si penza ca nni l'èpuca clàssica a Ateni s'organizzàvanu ficcati cu l'armali.

Pirsunaggi mìtici mplicati cu a zoofilia:
* Pasifae, chi si fici ficcari di un toru e accattàu lu Minotauru; 
* Zeus, ca chiosai di na vota cci sunàu a fìmmini murtali o ninfi sutta forma di armalu, p'asempiu toru cu Io, cignu cu Leda eccetra.

Spiciarmenti lu toru, chi è vistu comu sìmmulu di putenza sissuali màschili, è muntuatu spissu nni sti stori.

A parti stu cuncettu filusòficu di òmini e armali ca si jùncinu, cc'è magnu zoofilia puru nnî film e nnî giurnaletti di pilu. Nfatti cci hannu statu certi attrici di pilu ca si l'hannu fattu ficcari di cani, cavadda, scursuna, jatti, surci e porci.

Lu Marchisi De Sade muntùa a zoofilia ntô sò rumanzu "Li 120 jurnati di Sòdoma", unni cci nni sunnu na picca d'asempi e sinni parra comu na pirvirsioni di mèttiri npratica, mentri ntô stissu libbru li torturi cu li surci mancu pari ca si ponnu chiamari zoofilia.

## Aspetti etici

Puru siddu la zoofilia è ancora tullirata ntî certi paisi, è oggi cunnannata ntî la quasi tutalità dî paisi, essennu equiparata ê crimini contru la natura o abusu supra l'armali.

Catigurìa:Sessu
Catigurìa:Arricrìu
Trattatu di Mignanu

Lu **Trattatu di Mignanu** dû  1139 misi fini a na dicina d'anni di guerra cuntìnua chi appi comu risurtatu di cunfirmari ufficialmenti l'unioni dî ducati cuntinintali di Pugghia e Calabbria câ Cuntìa di Sicilia. 

Ntô 1130, l’Antipapa Anacletu II avìa ncurunatu Ruggero II re di Sicilia. 

Lu papa liggìttimu Nnucenzu II, nun ricanuscìu stu tìtulu e tanti dî vassalli dâ pinìsula circàvanu a ribàttiri l’esircizziu di l’auturitati rigali di Ruggeru. 

Duranti lu dicènniu dû 1130, Ruggeru abbattìu li soi vassalli unu pi unu finu a quannu, ntô 1137, lu mpiraturi Lutariu II ntramittìu a latu dû papa e cunquistau la granni parti dû sud. 

La morti di Lutariu privau li baruna dû sud dû so alliatu e Ruggeru ricunquistau rapidamenti li soi tirritori.  Ntô 1139 morìu lu  Duca di Pugghia Rainulfu III di Alifi, alliatu dû papa e dû mpiraturi.

Nnucenzu e lu principi dipunutu Rubbertu II di Capua traseru 'n guerra pi riaffirmari la so auturitati, ma a Gallucciu, lu figghiu dû re, Ruggeru, fici la posta ê truppi papali cu sulu na migghiara di cavaleri e acchiappau lu papa e la sò curti. 

Tri jorna doppu, lu 25 di giugnettu a Mignanu, Nnucenzu cunfirmau Ruggeru *rex Siciliae ducatus Apuliae et principatus Capuae* e lu mmistìu di sti tìtuli. 

Pi di cchiù iddu numinau sò figghiu  Duca e n'àutru figghiu, Alfonzu, Prìncipi di Capua. 

Ntô 1143, Nnucenzu rifiutau di ricanùsciri lu trattatu ma Ruggeru ammitau a Rubbertu di Selby a attaccari la papali Beniventu. 
L'accordi di Mignanu foru cunfirmati.

Ntô 1156, cû Trattatu di Beniventu, lu tribbutu ô papa di 600 scifati, cuncurdatu cu Ruggeru II cû Trattatu di Mignanu dû 1139 fu cunfirmatu e n'àutru tribbutu di 400 scifati fu agghiunciutu pî novi terri cunquistati.

## Vuci currilati
*Mignanu Munti Loncu

## Bibbliografìa

*J.J. Norwich «*The Kingdom in the Sun (1130-1194)*», Londra, 1970
 

Catigurìa:Storia siciliana
Catigurìa:Ruggeru II di Sicilia
Rock sinfònicu

Lu **rock sinfònicu** è nu geniri di rock chi si diffusi tra la fini di l'anni '60 e l'inizziu di l'anni 70. Si carattirizza pi ritmi e tipu di musica ispirata dû rock, ma cu na parti senza paroli 'n gèniri assai cchiù lonca, e chi di sòlitu pigghiava tuttu nu latu di nu LP, perciò crica 25 minuti. Tra l'esempi di rock sinfònicu cchiù rinisciuti si ponnu citari diversi disca dê Genesis, dî Pink Floyd e dî Jethro Tull.

Catigurìa:Mùsica
Abbagnàricci u pani

La sprissioni **abbagnàricci u pani** signìfica spassàrisi cu unu, arricriànnusi mentri ca si pigghia quarchidunu pi fissa. Pò significari fari li scherzi câ cumpagnìa, o puru pò significari ndrizzari l'abbuffunìu a na pirsuna spicìfica. Pò èssiri sulu nu scherzu babbiannu, ma pò èssiri macari pi tiràrisi nu vantaggiu di quarchidunu chi nun s'adduna e si lassa èssiri ngannatu.

## Rifirimenti
* *[[Arba Sicula]]*, vulumi 4/5, 1983
* Camilleri, Salvatore (1998) *Vocabolario Italiano Siciliano*, Edizioni Greco, Catania.
* Centro di Studi Filologici e Linguistici Siciliani (1977-2002) *Vocabolario Siciliano*, 5 vulumi a cura di Giorgiu Piccittu, Catania-Palermo.

Catigurìa:Sprissioni siciliani
Antiochia

thumb|300px|Antiochia ntî na stampa dû XIX sèculu.

**Antiochia** è na cità dâ Turchìa ô cunfini câ Siria. Antichissima, comu Aleppu, Damascu e Girusalemmi è citata ntâ Bibbia. Antiochia fu duranti lu mediuevu la sedi di nu statu cristianu funnatu ntô 1098 di Boemunnu di Autavilla figghiu di Robbertu lu Guiscardu.

Catigurìa:Turchìa
Accattàrisi a grancascia

La sprissioni **Accattàrisi a grancascia** discrivi na fìmmina chi è ntra lu cuva, zzoè c'aspetta.  Veni usata nta nu senzu schirzusu.

La grancascia è lu cchiù grossu tamburu chi si vidi spissu sunatu di li banni chi cammìnanu strata pi strata duranti li festi.  Si sona additta, e pi chissa duna la mprissioni di na fìmmina c'aspetta câ panza abbastanti rutunna.

Lu verbu «accattari» si senti ogni tantu usatu nta stu cuntestu, p'asempiu:  «stava a casa accattannu figghi», signìfica ca na certa fìmmina hà figghiatu tanti picciriddi.  St'usu pò èssiri macari câ ntinzioni disprizzanti.

## Rifirimenti
* *[[Arba Sicula]]*, vulumi 4/5, 1983
* Camilleri, Salvatore (1998) *Vocabolario Italiano Siciliano*, Edizioni Greco, Catania.
* Centro di Studi Filologici e Linguistici Siciliani (1977-2002) *Vocabolario Siciliano*, 5 vulumi a cura di Giorgiu Piccittu, Catania-Palermo.

Catigurìa:Sprissioni siciliani
Ibn al-Athir

**Ibn al Athir** (1160-1233) fu storicu curdu mussurmanu. Vissi tra Mosul, Bagdad, Aleppu e Damascu. E' unu dî crunisti principali pî primi cruciati. Ntê sò scritti porta puru nutizzi dû regnu di Sicilia.

Catigurìa:Biografìi
Catigurìa:Kurdistan
Giununi

**Giununi** è na divinitati dâ mituluggìa rumana, lijata ô ciclu lunari dî primitivi pòpuli itàlici. 

Era l'antica divinitati dû matrimoniu e dû partu, spessu rapprisintata nna l’attu di addattari, la quali assumìu, 'n sèquitu, li funzioni di prutittrici dû Statuo: di l'antichi Rumani, nfatti, pi gradi fu ncuvirchiata dâ mituluggìa greca, addivintannu la muggheri di Giovi, e dunca la cchiù mpurtanti divinitati fimminili.

## Ntâ littiratura siciliana
Di *L'Origini di lu Munnu* di Giuvanni Meli::
:e la ventri a Giununi jeva unciannu,
:sicchè traseva già ntra la franchizza,

## Rifirimenti


Catigurìa:Mituluggìa
Gabrieli Barriu

**Gabrieli Barriu** (Francica, circa 1506 – Francica, circa 1577)fu un umanista e stòricu calabbrisi.

Li nutizzi biogràfichi supra Gabrieli Barriu sunnu scarsi.  Fici li soi scoli a Nàpuli e poi a Roma, facirmenti cci vinni ammitatu dû  vardianu dâ Bibblioteca Vaticana mons. Guglielmu Sirletu. 

A Roma, ntô 1571 pubbricu la sò òpira cchiù nutata, la prima storia dâ Calabbria: *De antiquitate et situ Calabriae. Libri quinque* .  Vinni scrivuta pi latinu, e fu traduciuta pi talianu sulu ntô 1971 . La prima edizione del *De antiquitate et situ Calabriae*.  

## Rifirimenti


Barriu, Gabrieli
Barriu, Gabrieli
Pentagramma

Lu **Pentagramma** (dô grecu *penta*, cincu e *gramma*, lìnia) è nu  **rigu musicali** unni s'ascrivinu i nota. 'A sò evoluzzioni parte dô IX secolu d.C. cu' passaggiu dâ notazione adiastematica.

Lu pentagramma èsti faciutu cu cincu linî paralleli e quattru spazi 'ntr'i linî. I linî e i spazi si cuntanu dô vasciu ò gatu.

Lu pentagramma poti essìri:
*Semprici - vuce umana e pe' tutti i strumenti musicali î limitata estensiuni fonica, comu l'archi e i fhiati ecc., pî quali 'a gamma (scala o estensiuni) avrazza o û rigistru acutu o cintrali o vasciu;

*Doppiu - formatu î 'ddu pentagrammi semprici uniti î 'na graffa, usatu pô chianuforti, l'arpa, l'harmonium e 'a celesta  'noltri, pirmettinu î distinguìri i soni produciuti dâ manu destra (rigo superiori) e chiddi produciuti dâ manu sinistra (rigo inferiuri);

*Triplu - [organu (musica)|organu]], due pentagrammi pâ tastiera e nu pentagramma pî nota gravi 'ffidati â pedaliera;
*Multiplo - Complessi strumentali, vocali strumentali e orchestra.
Tony Iommi

**Tony Iommi**,  nomu d'arti di  **Frank Anthony Iommi** (Birmingham, 19 di frivaru, 1948) è nu chitarrista britànnico, nutatu p'èssiri membru dû gruppu di heavy metal, *[[Black Sabbath]]* e l'ùnicu participanti fissu nnâ storia dà sò carrera. Figura di spiccu dû *[[hard rock]]*, veni numinatu di tanti chitarristi comu nutèvuli estru nnî soi cumpusizzioni.


## Lijami di fora
* Situ ufficiali

## Rifirimenti


Catigurìa:Mùsica pupulari
Catigurìa:Musicisti
Black Sabbath

**Black Sabbath** è nu gruppu di heavy metal britànnicu, furmati a Birmingham ntô 1968. La furmazzioni "stòrica" è chidda custituita di Ozzy Osbourne (vuci), Tony Iommi (chitarra), Geezer Butler (bassu) e Bill Ward (battirìa). 'N sèquitu, cci foru numirusi canciati nnâ strutturu dâ banna e Iommi cci arristau l'ùnicu participanti ntrignu. Puru siddu veni classificatu di certiduni comu nu  gruppu di hard rock e Butler cci difinisci lu sò gèniri comu nu tipu di blues cchiù pisantie e distortu,  Black Sabbath è cunziddiratu tra li primi gruppi di heavy metal dâ storia e havi macari cuntribuùtu assai ô sviluppu dû gèniri. Dû 1970 ô 2000 vinnìu cchiù di 100 miliuna di copi.

## Furmazzioni stòrica
* Ozzy Osbourne - vuci
* Tony Iommi - chitarra
* Geezer Butler - bassu
* Bill Ward - battirìa

## Dischi cchiù canusciuti
* *[[Paranoid (discu)|Paranoid]]*
* *[[Sabbath Bloody Sabbath]]*
* *[[Sabotage]]*

## Videografìa
* 1978 (VHS); 2003 (DVD) - *[[Never Say Die (video)|Never Say Die]]*
* 1992 (VHS); 2003 (DVD) - *[[The Black Sabbath Story Vol.1 - 70/78]]*
* 1992 (VHS); 2003 (DVD) - *[[The Black Sabbath Story Vol.2 - 78/92]]*
* 1999 (DVD) - *[[The Last Supper (Black Sabbath video)|The Last Supper]]*
* 2004 (DVD) - *[[Inside Black Sabbath - 1970-1992]]* 
* 2005 (DVD) - *[[Black Sabbath's Paranoid]]* 
* 2006 (DVD) - *[[Black Sabbath - Rock Review]]* 
* 2007 (DVD) - *[[In Their Own Words]]*

## Vuci currilati
* Heavy metal
* Doom metal
* Grunge

## Lijami di fora
* Lu purtali talianu supra Black Sabbath
* Situ didicatu a Black Sabbath


## Rifirimenti


Catigurìa:Mùsica pupulari
Catigurìa:Gruppi musicali
Scifatu

Cû tèrmini **scifatu** o **schifatu** si ntenni nu tipu di muneta spargiutu ntô Mperu Rumanu d'Urienti a forma di coppa.

La palora «scifatu» veni dû grecu: σκύφος (skýfos) chi signìfica coppa, tazza. 

Li scifati, chiamati macari *trachy*  nnî paisi anglusassuni &ndash; dû grecu τράχυς (*trachys*) nun rigulari &ndash;, foru cuniati sia 'n elettru (oru miscatu  cu argentu) ca 'n biglioni (argentu cû tìtulu nfiriuri ô 500/1000). 

Scifati foru cuniati puru di zecchi chi avìanu rapporti di commerciu cu l'Urienti, comu arcuni zecchi di l'Italia miridiunali, p'asempiu: lu **ducali** d'argentu battutu lu 1140 a Brìndisi dû re di Sicilia Ruggero II.

Catigurìa:Storia siciliana
Uraganu Erika (2003)

**Uraganu Erika** fu n'uraganu chi arrimazzau lu nord-est stremu dû Mèssicu vicinu lu cunfini di Texas-Tamaulipas l'austu di 2003. Erika fu l'uttavu cicluni trupicali, la quinta timpesta trupicali, e lu terzu uraganu dâ staciuni. Ô principiu, lu *National Hurricane Center* (NHC - Centru Nazziunali di Uragani) nun lu disignau comu uraganu picchì la prima nfurmazzioni buttiau venti di 70&nbsp;mph (115&nbsp;chm/h) ô màssimu. Ma era sulu cchiù tardu, quannu putìanu analizzari cchiù nfurmazzioni, ca lu NHC lu riggistrau comu catigurìa 1 ntâ scala d'uragani di Saffir-Simpson.  La timpesta si sviluppau d'una nun trupicali finu c'arrivau ntô Gulfu di Mèssicu lu 14 di austu.  Sutta la nfruenza di nu sistema d'àutu prissioni si muvìu currennu currennu ô punenti addivintannu cchiù forti pû fattu di cunnizzioni assai favurèvuli.  Juncìu la terra comu uraganu ô nord-est dû Mèssicu lu 16 di austu  e di ccà s'arriducìu jennu cchiù annintra ê campagni.  

Mentri ca sta prima furturata si muvìa attraversu ô Florida, chiuvìu furtimenti.  Ntô sud di Texas, Erika pruducìu venti mudirati ntra 50 e 60 &nbsp;mph (80 a 95&nbsp;chm/h) accumpagnatu di na sbrizziata d'acqua, causannu anticchia di dammaggiu. Ntô nord-est dû Mèssicu, cc'era cchiù l'acqua cu risurtatu ca cc'èranu la china e l'allavancamentu di fangu. Vìnniru ammazzati dui pirsuni quannu la sò màcchina vinni acchiappata di l'acqua funnuta.

## Lijami di fora
*Erika's Tropical Cyclone Report
Oretu

L**Oretu** è nu ciumi chi sbocca ntô mari Tirrenu a quarchi chilòmitru a est di Palermu. È mintuvatu ntê crònachi àrabbi di Ibn Hawqal picchì ci crisciva lu papiru cu cui l'emiratu di Palermu fabbricàvanu la carta e l'ormeggi pî navi.

Catigurìa:Ciumi dâ Sicilia
Eubbea

thumb|300px|L'Eubbea
L' **Eubbea** è n'ìsula dâ Grecia chi s'attrova a nord di l'Attica, ntô mari Eggeu. Lu capuluòcu è Calcidi.

Catigurìa:Ìsuli dâ Grecia
Corfù

**Corfù** è n'ìsula dâ Grecia chi s'attrova a ovest di l'Epiru, ntô mari Joniu. 

## Storia
Cunquistata di Giorgiu di Antiochia, tra lu 1147 e lu 1149 appartenni ô regnu nurmannu di Sicilia.

Catigurìa:Ìsuli dâ Grecia
Laurìa

thumb|300px|Panurama di Lauria.
**Lauria** è nu cumuni dâ pruvincia di Putenza di circa 13500 abbitanti.
Christodulus

thumb|250px|Lu codici di Christodulus dû 1109.
**Christodulus** (mortu ntô 1131) canusciutu puru cu lu nomu ârabbu **Abd-al-Rahman al Nasrani** fu lu primu ammiragghiu dâ Sicilia nurmanna. Fu numinatu ntô 1107 emiru (parola chi fu latinizzata ntî *admiratus*) di Palermu e capu dâ marina. 
Ô cumannu di na spidizzioni navali 'n Tunisia chi nun appi tantu successu versu lu 1123, Christhodolus fu succidutu ntô 1127 di Giorgiu di Antiochia comu iddu di urìggini grechi.

## Rifirenzi

W. Cohn, *Geschichte der Normannische Sizilische Flotte*, Breslau 1910, pp.&nbsp;65–68.

Catigurìa:Biografìi
Ammiragghiu

Lu gradu di **ammiragghiu** è lu gradu cchiù àutu di la girarchia militari navali. 

## L'etimoluggia
La parola veni dû latinu admiralis, forma latinizzata di "emiru", usata pi la prima vota ntâ curti nurmanna di Ruggeru II di Sicilia. Lu reghi di Sicilia n'èbbica nurmanna numinava li cuvirnatura dî citati, chi avìanu lu titulu di *emiru*, e putìanu èssiri greci ò àrabbi. L'emiru di Palermu era numinatu tra la pupulazzioni greca, e agghiri lu 1107, accuminzau a divintari na càrrica mpurtanti, picchì fu ncarricatu di urganizzari la marina dû regnu di Sicilia. Lu primu ammiragghiu fu Christodulus, succidutu dû granni Giorgiu di Antiochia, cu cui la marina siciliana agghicò a cuntrullari tuttu lu miditirraniu cintrali: lu mari Tirrenu miridiunali; la Tunisia, la Libbia, nzinu ê costi grechi dû Mari Joniu.

N sèquitu la palora accuminzò a èssiri usata dî ginuvisi e dî cumannanti dî cruciati pi mari. 

## Rifirenzi

* John Julius Norwich: *The kingdom in the sun*, 1971.

## Talìa puru
* Filippu di Mahdia
* Maiuni di Bari
* Caid Petru
* Eugeniu di Sicilia

Catigurìa:Sicilia